16. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 318 της 29/31 Μαΐου 1985 (ΦΕΚ Α΄ 114) Ίδρυση Υπολιμεναρχείου στο Μεσολόγγι, καθορισμός της περιφέρειας δικαιοδοσίας του και τροποποίηση της περιφέρειας δικαιοδοσίας του Κεντρικού Λιμεναρχείου Πατρών. Έχοντας υπόψη: 1.Τη διάταξη του άρθρ. 13 παρ. 1 του Νόμ. 672/1977 «περί τροποποιήσεως και συμπληρώσεως του Ν.Δ. 530/1970 «Περί Λιμενοφυλάκων» και ετέρων τινών διατάξεων» (ΦΕΚ 235 Α΄/77). 2.Τη διάταξη του άρθρ. 14 παρ. 9 του από 27 Μαΐου 1927 Π.Δ/τος «Περί Διοικήσεως του Εμπορικού Ναυτικού» (ΦΕΚ 104 Α΄). 3.Τη με αριθ. 11068/4/85 πρόταση του Αρχηγού του Λιμενικού Σώματος «Προαγωγή του Λιμενικού σταθμού Μεσολογγίου σε Υπολιμεναρχείο». 4.Τη με αριθ. 396/1985 γνωμοδότηση του συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-1.Ιδρύεται στο Μεσολόγγι Υπολιμεναρχείο και καθορίζεται η περιφέρεια δικαιοδοσίας του επί της Στερεάς Ελλάδας από το ακρωτήριο Χαλκίς Πατραϊκού κόλπου και προς δυσμάς μέχρις της Ν.Δ. άκρας του όρμου Αστακού, συμπεριλαμβανομένων των Εχινάδων νήσων. 2.Από την έναρξη λειτουργίας του παραπάνω Υπολιμεναρχείου, παύει η λειτουργία του Λιμενικού Σταθμού Μεσολογγίου ο οποίος και καταργείται. Άρθρ.2.-(Τροποποιείται η περίπτ. ε΄ παρ. 2 άρθρ. 1 Β.Δ. 215/1973, ανωτ. αριθ. 2). 